
I. BENDROSIOS NUOSTATOS 
[bookmark: _Hlk491245829]1. Kelmės rajono savivaldybės administracijos centrinė perkančioji organizacija (toliau – CPO) numato įsigyti „Kelmės dvaro rūmų, esančių Dvaro g. 15, Kelmė, fasadų tyrimų ir tvarkybos darbų projekto parengimas su projekto vykdymo priežiūra“ paslaugas (toliau – Paslaugos), (BVPŽ- 71220000-6 Architektūrinio projektavimo paslaugos).
1.1. CPO pirkimo procedūras vykdys iki sutarties pasirašymo.
2. Vartojamos pagrindinės sąvokos, apibrėžtos Lietuvos Respublikos viešųjų pirkimų įstatyme (toliau – Viešųjų pirkimų įstatymas). Pirkimas vykdomas vadovaujantis Viešųjų pirkimų įstatymu, Lietuvos Respublikos civiliniu kodeksu (toliau – Civilinis kodeksas), kitais viešuosius pirkimus reglamentuojančiais teisės aktais bei konkurso sąlygomis.
3. Skelbimas apie pirkimą paskelbtas Centrinėje viešųjų pirkimų informacinėje sistemoje (toliau – CVP IS) https://viesiejipirkimai.lt/. Išankstinis informacinis skelbimas nebuvo skelbtas. Pirkimas vykdomas CVP IS elektroniniu būdu. Elektroninėmis priemonėmis pasiūlymus gali teikti tik tiekėjai, registruoti CVP IS adresu: https://viesiejipirkimai.lt/. Registracija CVP IS yra nemokama.
4. Pirkimas vykdomas CVP IS elektroniniu būdu, nes tokio pobūdžio paslaugų CPO kataloge nėra galimybės įsigyti.
5. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų.
6. CPO privalo nutraukti pradėtas pirkimo ar projekto konkurso procedūras, jeigu buvo pažeisti VPĮ įstatymo 17 straipsnio 1 dalyje nustatyti principai ir atitinkamos padėties negalima ištaisyti.
7. CPO turi teisę savo iniciatyva nutraukti pradėtas pirkimo ar projekto konkurso procedūras, jeigu atsirado aplinkybių, kurių nebuvo galima numatyti, arba pirkimo dokumentuose padaryta esminių klaidų, dėl kurių pirkimas tampa nebetikslingas ar jį įvykdžius būtų įsigytas perkančiosios organizacijos poreikių neatitinkantis pirkimo objektas.
8. CPO nėra pridėtinės vertės mokesčio (toliau – PVM) mokėtoja.
9. Visos pirkimo sąlygos nustatytos pirkimo dokumentuose:
9.1. skelbime apie pirkimą;
9.2. šiuose pirkimo dokumentuose (kartu su priedais);
9.3. dokumentų paaiškinimuose (patikslinimuose), taip pat atsakymuose į tiekėjų klausimus (jei tokių bus);
9.4. kituose CVP IS priemonėmis pateiktuose dokumentuose.

II. PIRKIMO OBJEKTAS

10. Pirkimo objektas – „Kelmės dvaro rūmų, esančių Dvaro g. 15, Kelmė, fasadų tyrimų ir tvarkybos darbų projekto parengimas su projekto vykdymo priežiūra“. 
11. Statinio projektavimo darbų užduotyje (priedas Nr. 2) nurodyti paslaugų kiekiai, paslaugų charakteristikos ir techniniai reikalavimai, paslaugų teikimo terminai ir kiti reikalavimai
11.1. Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“.
12. Pirkimo objektas į dalis neskaidomas. 
13. Perkančioji organizacija neleidžia pateikti alternatyvių pasiūlymų. Tiekėjui pateikus alternatyvų pasiūlymą (alternatyvius pasiūlymus), jo pasiūlymas ir alternatyvūs pasiūlymai bus atmesti.
14. Sutarties galiojimas: Sutarties vykdymo pradžia laikoma Sutarties įsigaliojimo data. Ši Sutartis įsigalioja nuo tada, kai ją pasirašo Šalys ir Tiekėjas pateikia tinkamą Sutarties įvykdymo užtikrinimą. Sutartis galioja iki visų Darbų užbaigimo ir atsiskaitymo už juos, bei kitų sutartinių įsipareigojimų įvykdymo dienos, arba kai Sutarties Šalys sutaria ją nutraukti arba ji nutraukiama Sutartyje nustatytais atvejais.
[bookmark: _Hlk210909535][bookmark: _Hlk210909481]15. Paslaugų atlikimo terminai: Projektiniai pasiūlymai turi būti parengti per 4 mėn. nuo sutarties įsigaliojimo dienos. Tvarkybos darbų projektas turi būti parengtas per 2 mėn. 
15.1. Tiekėjas turi teisę į Paslaugų suteikimo termino pratęsimą, tačiau tik tuo atveju, jei atsiranda įrodymais pagrįstų kliūčių ar trukdymų, kurių atsiradimui Tiekėjas neturi įtakos ir už kuriuos jis neatsako, ir kurie sukelti ir priskirtini tretiesiems asmenims, ar kitų aplinkybių, kurių Tiekėjas negalėjo iš anksto numatyti. Aplinkybės, kuriomis grindžiama būtinybė pratęsti Paslaugų suteikimo terminą, jokiu būdu negali priklausyti nuo Tiekėjo. Kiekvienu tokiu atveju Tiekėjas raštu nedelsdamas, bet ne vėliau kaip per 2 dienas apie tai praneša Pirkėjui, pateikdamas minėtų aplinkybių egzistavimo įrodymus. Nurodytas aplinkybes vertina Pirkėjas. Pirkėjui sutikus, Paslaugų suteikimo terminas gali būti pratęsiamas tik minėtų aplinkybių egzistavimo laikotarpiui, bet ne ilgiau nei 2 mėnesių laikotarpiui.
16. Prievolių įvykdymo terminai, apmokėjimo sąlygos bei kitos pirkimo sutarties sąlygos nurodytos šių konkurso sąlygų 3 priede „Sutarties projektas“.

III. TIEKĖJŲ PAŠALINIMO PAGRINDAI, REIKALAUJAMA KVALIFIKACIJA IR, JEIGU TAIKYTINA, REIKALAUJAMI KOKYBĖS VADYBOS SISTEMOS IR (ARBA) APLINKOS APSAUGOS VADYBOS SISTEMOS STANDARTAI

17. Reikalavimai dėl tiekėjo ir subtiekėjų (jeigu taikoma), ūkio subjektų, kurių pajėgumais tiekėjasremiasi, pašalinimo pagrindų nebuvimo bei jų nebuvimą patvirtinantys dokumentai nurodyti pirkimo sąlygų 4 priede. 
17.1. Tiekėjas teikdamas pasiūlymą turi pateikti laisvos formos deklaraciją dėl atitikties reikalavimams (Pirkimo sąlygų 5 priedas ,,Atitikties deklaracijos forma“). Pažymų, patvirtinančių tiekėjo pašalinimo pagrindų nebuvimą, nereikalaujama, išskyrus atvejus, kai kyla pagrįstų abejonių dėl tiekėjo patikimumo
18. Tiekėjo kvalifikacija ir, jeigu taikytina, atitiktis aplinkos apsaugos vadybos sistemos standartų reikalavimams turi būti įgyta iki pasiūlymų pateikimo termino pabaigos (susipažinimo su pasiūlymais dienos), t. y. tiekėjas (ar jų personalas) privalo turėti reikiamą kvalifikaciją iki šios datos.
18.1. Tiekėjų kvalifikacijos reikalavimai bei reikalaujami dokumentai ir informacija, patvirtinantys šiuos reikalavimus:	
	Eil. Nr.
	Kvalifikacijos reikalavimai
	Patvirtinančių dokumentų sąrašas

	Teisė verstis ta veikla

	18.1.1.
	Tiekėjas turi teisę verstis projektavimo veikla, kaip numatyta LR Statybos įstatymo 1996-03-19 Nr. I-1240 (suvestinė redakcija nuo 2024-11-01) 16 str. 2 d. nuostatose.
	Tiekėjo (juridinio asmens) Lietuvos Respublikos juridinių asmenų registro išplėstinio išrašo kopija ar įstatų atitinkamos dalies kopija; tiekėjo (fizinio asmens) teisę verstis projektavimo veikla patvirtinančių dokumentų (pavyzdžiui, verslo liudijimo) ar kitų dokumentų, kuriuose būtų nurodyta tiekėjo vykdoma veikla, kopijos. 

Pateikiamos skaitmeninės dokumentų kopijos.

	Techninio ir profesinio pajėgumo reikalavimai

	18.1.2
	Tiekėjas turi turėti kvalifikuotą personalą statinių tvarkybos darbų projektų rengimo ir tvarkybos darbų projektų vykdymo priežiūros paslaugoms teikti: 
1. ne mažiau kaip 1 (vieną) specialistą, turintį teisę eiti tvarkybos darbų projektų rengimo ir vadovavimo projektavimui, veiklos rūšis - architektūrinio paveldo tvarkybos darbų projektavimas;
2. ne mažiau kaip 1 (vieną) specialistą, turintį teisę eiti tvarkybos darbų projektų vykdymo priežiūrą ir vadovavimą tvarkybos darbų projektų vykdymo priežiūrai, specializacija – architektūrinio paveldo tvarkybos darbų projektų sprendinių įgyvendinimo priežiūra.

Tiekėjas gali siūlyti tą patį specialistą kelioms aukščiau nurodytoms pozicijoms, jeigu siūlomas specialistas atitinką tai pozicijai keliamus reikalavimus
	Lietuvos Respublikos kultūros ministerijos ir/ar kitos atsakingos institucijos išduotas atestatas arba kiti lygiaverčiai dokumentai, arba teisės pripažinimo dokumentas. Pateikiamos skaitmeninės dokumentų kopijos

Pateikiamos skaitmeninės dokumentų kopijos.




[bookmark: _Hlk181605543]19.Tiekėjas, pateikęs pasiūlymą savarankiškai, ar pirkime dalyvaujantis jungtinės veiklos pagrindu, gali būti kitos įmonės, pateikusios pasiūlymą tame pačiame pirkime, ūkio subjektu, kurio pajėgumais remiamasi, ir (ar) subteikėju, išskyrus tuos atvejus, kai turima pagrįstų įrodymų, kad toks elgesys turėtų būti kvalifikuojamas kaip draudžiamas susitarimas. To paties ūkio subjekto, kurio pajėgumais remiamasi, ir (ar) subteikėjo dalyvavimas kelių tiekėjų pasiūlymuose nėra ribojamas. 
20. Tiekėjas nustatytų kvalifikacijos reikalavimų atitikimui gali remtis kitų ūkio subjektų (tiek juridinių, tiek fizinių asmenų) pajėgumais (t. y. kitų ūkio subjektų kvalifikacija). Kiti ūkio subjektai turi būti nurodomi konkurso sąlygų 1 priede. Jeigu reikalaujama išsilavinimo ar profesinės kvalifikacijos, kaip nustatyta VPĮ 51 str. 7 d. 7 p., ar profesinės patirties, tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys įsipareigojimus, kuriems reikia jų turimų pajėgumų. Tiekėjas turi pareigą CPO pasiūlyme įrodyti, kad per visą pirkimo sutarties vykdymo laikotarpį ūkio subjekto, kurio pajėgumais buvo pasiremta, ištekliai tiekėjui bus prieinami (t. y. kartu su pasiūlymu pateikti tai patvirtinančius dokumentus: dvišalę pasirašytą sutartį, ketinimų protokolą ar kitą lygiavertį dokumentą). Svarbu, kad šis dokumentas būtų sudarytas iki tiekėjui pateikiant pasiūlymą. Jei tiekėjo pasiūlymas galėtų būti pripažintas laimėjusiu (arba CPO pareikalavus kitais atvejais), turi būti pateikti dokumentai, įrodantys, kad ūkio subjektai, kurių pajėgumais tiekėjas ketina remtis, atitinka konkurso sąlygų aprašo 18 p. nustatytus kvalifikacijos reikalavimus (jeigu atitiktį jiems tiekėjas grindžia pasitelkiamo kito ūkio subjekto pajėgumai). Jeigu ūkio subjektas netenkina jam keliamų kvalifikacijos reikalavimų arba jo padėtis atitinka bent vieną pagal VPĮ 46 straipsnį perkančiosios organizacijos nustatytą pašalinimo pagrindą, perkančioji organizacija turi pareikalauti per jos nustatytą terminą pakeisti jį reikalavimus atitinkančiu ūkio subjektu. Tiekėjui, neatsisakius ar nepakeitus tokio ūkio subjekto kitu, atitinkančiu nustatytus reikalavimus, tiekėjo pasiūlymas yra atmetamas. Ūkio subjektai, kurių pajėgumais remiamasi, turi būti išviešinti teikiant pasiūlymą, nes po pasiūlymo pateikimo termino pabaigos pasitelkti (nurodyti) ūkio subjektų tam, kad atitiktų kvalifikacijos reikalavimus, tiekėjas negalės, t. y. po pasiūlymo pateikimo tiekėjas neturi teisės nurodyti naujų ūkio subjektų.
21.Tiekėjas pirkimo sutarties vykdymui gali pasitelkti subteikėjus (tokiais laikomi tretieji asmenys, kurie vykdys sutartines tiekėjo prievoles, tačiau tiekėjas nesiremia jų pajėgumais, kad atitiktų kvalifikacijos reikalavimus). Tiekėjas savo pasiūlyme (konkurso sąlygų 1 priede) privalo nurodyti, kokiai pirkimo sutarties daliai ir kokius subtiekėjus, jeigu jie yra žinomi, jis ketina pasitelkti.  
22. Jei tiekėjas sutarties vykdymui ketina remtis specialisto (fizinio asmens), kurį ketina įdarbinti, pajėgumais (kvalifikacija), toks specialistas privalo būti nurodomas tiekėjo pasiūlyme (konkurso sąlygų 1 priedas) kaip kvazisubtiekėjas. Taip pat tiekėjas, teikdamas pasiūlymą, pateikia dvišalį susitarimą arba ketinimų protokolą arba kitą lygiavertį dokumentą, kuris pagrįstų, kad konkurso laimėjimo atveju, specialistas bus įdarbintas. Svarbu, kad šis dokumentas būtų sudarytas iki tiekėjui pateikiant pasiūlymą. Kvazisubtiekėjai turi būti išviešinti teikiant pasiūlymą, nes po pasiūlymo pateikimo termino pabaigos pasitelkti (nurodyti) naujų kvazisubtiekėjų tam, kad atitiktų kvalifikacijos reikalavimus, tiekėjas negalės, t. y. po pasiūlymo pateikimo tiekėjas neturi teisės nurodyti naujus kvazisubtiekėjus, nes tokie veiksmai, laikomi neleistinu pasiūlymo keitimu.
[bookmark: _Hlk159313503]
Reikalaujami kokybės vadybos sistemos ir (arba) aplinkos apsaugos vadybos sistemos standartai

           23. Kokybės vadybos sistemos ir (arba) aplinkos apsaugos vadybos sistemos standartai:
	Eil. nr.
	Reikalavimai
	Patvirtinančių dokumentų sąrašas

	23.1.
	Tiekėjas atliekamoms projektavimo paslaugoms taiko aplinkos apsaugos vadybos sistemos reikalavimus pagal standartą LST EN ISO 14001 arba EMAS ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais tiekėjo pateiktais lygiaverčiais įrodymais: 1. apibrėžta įmonės ar įstaigos vadovybės patvirtinta aplinkos apsaugos politika ir atitiktis aplinkos apsaugos reikalavimams teikiant paslaugas ir vykdant darbus; 2. nustatyti reikšmingiausi aplinkos apsaugos aspektai, kuriems poveikį daro arba gali daryti įmonės ar įstaigos vykdoma veikla, ir šiuos aplinkos apsaugos aspektus reglamentuojantys teisės aktai; 3. nustatyti aplinkosauginiai tikslai, uždaviniai ir priemonės šiems tikslams pasiekti; 4. numatyta aplinkosauginių tikslų įgyvendinimo stebėsena – paskirti atsakingi asmenys, nustatyta jų atsakomybė, pareigos ir priemonių įgyvendinimo terminai; 5. parengtas aplinkosauginių ir avarinių situacijų valdymo planas; 6. vykdoma aplinkosauginio gerinimo veiklos kontrolė (pvz., parengiamos metinės ataskaitos, kurios pateikiamos ir pristatomos įmonės vadovybei). Sertifikavimo sritis – projektavimo paslaugos
	EMAS arba LST EN ISO 14001 nepriklausomos įstaigos išduotas sertifikatas. Pirkimo vykdytojas pripažįsta lygiaverčius sertifikatus, išduotus kitose valstybėse narėse įsteigtų nepriklausomų įstaigų. Pirkimo vykdytojas priima ir kitus tiekėjo lygiaverčių aplinkos apsaugos vadybos užtikrinimo priemonių įrodymus, kurie patvirtintų, kad jo siūlomos aplinkos apsaugos vadybos užtikrinimo priemonės atitinka reikalaujamus aplinkos apsaugos vadybos sistemos standartus, ir pateikia įrodymus, kurie patvirtintų, kad tiekėjo siūlomos aplinkos apsaugos vadybos užtikrinimo priemonės atitinka reikalaujamus aplinkos apsaugos vadybos sistemos standartus. Dokumentuose nurodyta sertifikavimo sritis - projektavimo paslaugos.
Pateikiamos skaitmeninės dokumentų kopijos.




IV. TIEKĖJŲ GRUPĖS DALYVAVIMAS PIRKIMO PROCEDŪROSE
24. Pasiūlymą gali pateikti tiekėjų grupė. Tiekėjų grupė, teikianti bendrą pasiūlymą, privalo pateikti jungtinės veiklos sutartį.
25. Jungtinės veiklos sutartyje turi būti:
25.1. nurodyti kiekvienos šios sutarties šalies (partnerio) sudėtis ir įsipareigojimai vykdant su perkančiąja organizacija numatomą sudaryti pirkimo sutartį, šių įsipareigojimų vertės dalis bendroje pirkimo sutarties vertėje. Jungtinės veiklos sutartis turi numatyti solidariąją visų šios sutarties partnerių atsakomybę už prievolių perkančiajai organizacijai nevykdymą;
25.2. numatyta, kuris partneris (toliau – atsakingas partneris) atstovauja tiekėjų grupei (kuris šios sutarties dalyvis yra įgaliojamas tiekėjų grupės vardu teikti pasiūlymą, o laimėjus pirkimą, – pasirašyti sutartį su perkančiąja organizacija, teikti sąskaitas faktūras atsiskaitymams (mokėjimai bus atliekami tik vienam iš jungtinės veiklos sutarties dalyvių), pasirašyti su sutarties vykdymu susijusius dokumentus (įgaliotas dalyvis) ir kt.).
26. Tuo atveju, jei tiekėjų grupės pasiūlymas bus pripažintas laimėjusiu šį viešąjį pirkimą, perkančioji organizacija palaikys ryšius tik su atsakingu partneriu, su juo bus sudaroma pirkimo sutartis ir jam bus atliekami mokėjimai.
27. Perkančioji organizacija nereikalauja, kad, tiekėjų grupės pateiktą pasiūlymą nustačius laimėjusį  ir pasiūlius sudaryti pirkimo sutartį, ši tiekėjų grupė įgytų tam tikrą teisinę formą.

V. PASIŪLYMŲ RENGIMAS, PATEIKIMAS, KEITIMAS
28. Pateikdamas pasiūlymą, tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
29. Pasiūlymas turi būti pateikiamas tik elektroninėmis priemonėmis, naudojant CVP IS, pasiekiamoje adresu: https://viesiejipirkimai.lt. Pasiūlymai, pateikti popierinėje formoje arba ne perkančiosios organizacijos nurodytomis elektroninėmis priemonėmis, bus atmesti kaip neatitinkantys pirkimo dokumentų reikalavimų. Visi dokumentai, patvirtinantys tiekėjų kvalifikacijos atitiktį konkurso sąlygose nustatytiems kvalifikacijos reikalavimams, kiti pasiūlyme pateikiami dokumentai turi būti pateikti elektronine forma, pateikiant skaitmenines dokumentų kopijas (pvz., pažymos, jungtinės veiklos sutartis ir pan.). Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pdf, jpg, doc).
30. Perkančioji organizacija nereikalauja, kad pateiktas pasiūlymas būtų pasirašytas kvalifikuotu elektroniniu parašu, atitinkančiu 2014 m. liepos 23 d. Europos Parlamento ir Tarybos reglamentą (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB (OL 2014 L 273, p. 73).
31. Tiekėjo pasiūlymas bei kita korespondencija pateikiama lietuvių kalba. Jei atitinkami dokumentai yra išduoti kita kalba, turi būti pateiktas vertimas.
32. Pasiūlymą sudaro tiekėjo pateiktų duomenų, dokumentų elektroninėje formoje ir atsakymų CVP IS priemonėmis, visuma (perkančioji organizacija pasilieka sau teisę pareikalauti dokumentų originalų), susidedanti iš:
32.1. užpildytos pasiūlymo formos pagal šių konkurso sąlygų 1 priedą; 
            32.2. įgaliojimo ar kito dokumento (pvz., pareigybės aprašymas), suteikiančio teisę pasirašyti tiekėjo pasiūlymą, kai pasiūlymą elektroniniu parašu ar įprastu fiziniu parašu pasirašo ne juridinio asmens vadovas, o jo įgaliotas asmuo;
            32.3. jungtinės veiklos sutarties arba tinkamai patvirtintos jos kopijos (jei pasiūlymas teikiamas jungtinės veiklos pagrindu), ketinimo protokolai su subrangovais/subtiekėjais/subteikėjais (jei ketinama pasitelkti subrangovus/subtiekėjus/subteikėjus) ir, jei bus pasitelkiami ūkio subjektai kurių pajėgumais remiamasi, įrodymai, kurie patvirtintų, kad tiekėjui ūkio subjektų ištekliai bus prieinami per visą sutartinių įsipareigojimų vykdymo laikotarpį.
32.4. užpildyta „Atitikties deklaracijos forma“ pirkimo salygų 5 priedas.
33. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti. Laikoma, kad tiekėjas pateikė daugiau kaip vieną pasiūlymą, jeigu tą patį pasiūlymą pateikė ir raštu (popierine forma, vokuose), ir naudodamasis CVP IS priemonėmis.
34. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
35. Pasiūlymas turi būti pateiktas iki CVP IS skelbime apie pirkimą nurodyto pasiūlymų pateikimo termino pabaigos.
36. Tiekėjai pasiūlyme turi nurodyti, kokia pasiūlyme pateikta informacija yra konfidenciali. Konfidencialia informacija gali būti, įskaitant, bet ja neapsiribojant, komercinė (gamybinė) paslaptis ir konfidencialieji pasiūlymų aspektai. Konfidencialia negalima laikyti informacijos, nurodytos VPĮ 20 str. 2 d. Tiekėjas neturi teisės nurodyti, kad visa pasiūlyme pateikta informacija yra konfidenciali. Tiekėjas turi aiškiai nurodyti, kokie su pasiūlymu pateikti dokumentai laikytini konfidencialiais. Perkančioji organizacija, viešojo pirkimo komisija (toliau vadinama – Komisija), jos nariai ar ekspertai ir kiti asmenys negali atskleisti tiekėjo pateiktos informacijos, kurią tiekėjas nurodė kaip konfidencialią. Jei tiekėjas nenurodo konfidencialios informacijos, laikoma, kad tokios tiekėjo pasiūlyme nėra.
37. Pasiūlymuose nurodoma paslaugų kaina pateikiama eurais ir turi būti išreikšta bei apskaičiuota taip, kaip nurodyta šių konkurso sąlygų 1 priede. Apskaičiuojant kainą, turi būti atsižvelgta į visą šiose konkurso sąlygose nurodytą paslaugų apimtį, kainos sudėtines dalis, techninės specifikacijos reikalavimus ir pan. Į paslaugų kainą turi būti įskaityti visi mokesčiai ir visos tiekėjo išlaidos reikalingos tinkamam paslaugų atlikimui. 
38. Pasiūlyme visos kainos nurodomos eurais. Bendra pasiūlymo kaina nurodoma su PVM šimtųjų dalių tikslumu (apvalinama turi būti pagal matematines skaičių apvalinimo taisykles, „rodomi du skaičiais po kablelio“). Bendra pasiūlymo kaina turi būti įrašyta žodžiais.
39. Pasiūlyme turi būti nurodytas jo galiojimo terminas. Pasiūlymas turi galioti ne trumpiau nei 90 dienų nuo pasiūlymo pateikimo termino pabaigos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek nustatyta pirkimo dokumentuose.
40. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi:
40.1. iki pasiūlymų pateikimo termino pabaigos naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Instrukciją, kaip tiekėjui užšifruoti pasiūlymą galima rasti interneto svetainėje https://vpt.lrv.lt/lt/nuorodos/kiti-duomenys/pasiulymu-sifravimas/sifravimo-priemoniu-aprasas/.
40.2. per 30 minučių nuo pasiūlymų pateikimo termino pabaigos  pateikti slaptažodį, su kuriuo perkančioji organizacija galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemonę, tiekėjas turi teisę slaptažodį pateikti kitomis priemonėmis pasirinktinai: perkančiosios organizacijos oficialiu elektroniniu paštu arba raštu. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su perkančiosios organizacijos kontaktiniu asmeniu telefonu ir (arba) kitais būdais).
41. Tiekėjui užšifravus visą pasiūlymą ir iki pirminio susipažinimo su CVP IS priemonėmis pateiktais pasiūlymais procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – perkančioji organizacija tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).
VI. PASIŪLYMŲ GALIOJIMO UŽTIKRINIMAS
42. Perkančioji organizacija nereikalauja pasiūlymo galiojimo užtikrinimo.
VII. KONKURSO SĄLYGŲ PAAIŠKINIMAS IR PATIKSLINIMAS
43. Tiekėjas gali paprašyti, kad Perkančioji organizacija paaiškintų pirkimo dokumentus. Prašymai paaiškinti turi būti pateikiami CVP IS lietuvių kalba. Paaiškinimai ar patikslinimai, kol nėra pasibaigęs pasiūlymų pateikimo terminas, gali būti teikiami ir perkančiosios organizacijos iniciatyva.
44. Jeigu papildomos su pirkimo dokumentais susijusios informacijos paprašoma laiku, perkančioji organizacija (CVP IS) atsako į kiekvieną tiekėjo tik CVP IS priemonėmis pateiktą rašytinį prašymą paaiškinti pirkimo dokumentus, jeigu prašymas yra pateiktas likus ne mažiau kaip 2 dienoms iki pasiūlymų pateikimo termino pabaigos.
45. Perkančioji organizacija į gautą prašymą atsako ne vėliau kaip likus 1 darbo dienai iki pasiūlymų pateikimo termino pabaigos. Perkančioji organizacija atsakymą į tiekėjo paklausimą skelbia Centrinėje viešųjų pirkimu sistemoje (CVP IS), nenurodydama, iš ko gavo paklausimą. Paaiškinimai ar patikslinimai skelbiami CVP IS priemonėmis ir siunčiami užklausą pateikusiam bei visiems prie pirkimo prisijungusiems tiekėjams. Jei paaiškinimai ar patikslinimai teikiami perkančiosios organizacijos iniciatyva, jų paskelbimas CVP IS priemonėmis laikomas pakankamu. Paaiškinimai bus vykdomi lietuvių kalba. Tiekėjai turėtų būti aktyvūs ir pateikti klausimus ar paprašyti paaiškinti konkurso sąlygas iš karto jas išanalizavę, atsižvelgdami į tai, kad, pasibaigus pasiūlymų pateikimo terminui, pasiūlymo turinio keisti nebus galima.[image: ] Paaiškinimai ar pataisymai yra neatsiejama pirkimo dokumentų dalis.
46. Perkančioji organizacija iki pasiūlymų pateikimo termino pabaigos gali perkelti pasiūlymų pateikimo terminą. Pranešimas apie pasiūlymo pateikimo termino nukėlimą skelbiamas Centrinėje viešųjų pirkimų sistemoje (CVP IS) ir siunčiamas visiems prie pirkimo prisijungusiems tiekėjams. Jeigu tikslinamos paskelbtos konkurso sąlygos ar nukeliamas pasiūlymo pateikimo terminas, atitinkami pakeitimai taip pat turi būti įtraukti į CVP IS, atnaujinant ir skelbiant pakeistą skelbimą.
47. Jei perkančioji organizacija paaiškinimų ar patikslinimų nepateikia iki konkurso sąlygų 44 p. termino (laiku pateikus prašymą paaiškinti, patikslinti arba, kai informacija tikslinama perkančiosios organizacijos iniciatyva), pasiūlymų pateikimo terminas yra nukeliamas ne trumpesniam laikui nei tiek, kiek vėluojama juos pateikti. Jei pateikti paaiškinimai ar patikslinimai iš esmės keičia pirkimo dokumentuose nustatytus pirkimo objektui keliamus reikalavimus, Reikalavimus tiekėjui ar pasiūlymų rengimo reikalavimus, pasiūlymų pateikimo terminas skaičiuojamas iš naujo nuo paaiškinimų ar patikslinimų paskelbimo CVP IS priemonėmis dienos. Įvykus pirmiau nurodytiems pokyčiams, informacija apie atliktus pakeitimus siunčiama visiems prie pirkimo prisijungusiems tiekėjams ir paskelbiama prie pirkimo dokumentų.
48. Perkančioji organizacija, paaiškindama ar patikslindama pirkimo dokumentus, privalo užtikrinti tiekėjų anonimiškumą, t. y. privalo užtikrinti, kad tiekėjas nesužinotų kitų tiekėjų, dalyvaujančių pirkimo procedūrose, pavadinimų ir kitų rekvizitų.
49. Bet kuris paaiškinimas / patikslinimas yra laikomas neatskiriama pirkimo dokumentų dalimi, ir jo nuostatos turi viršenybę prieš ankstesniuose pirkimo dokumentuose išdėstytas nuostatas. Tuo atveju, kai skelbime apie pirkimą pateikta informacija neatitinka informacijos, pateiktos kituose pirkimo dokumentuose, teisinga laikoma informacija, nurodyta skelbime apie pirkimą.
50. Perkančioji organizacija neketina rengti susitikimų su tiekėjais dėl pirkimo dokumentų paaiškinimo.

VIII. SUSIPAŽINIMAS SU GAUTAIS PASIŪLYMAIS
[bookmark: _Hlk499627272]51. Su CVP IS priemonėmis teiktais tiekėjų pasiūlymais (toliau vadinamas elektroninių vokų atplėšimo procedūra) susipažinimas vyks elektroniniu būdu CVP IS skelbime apie pirkimą numatytu metu.
52. Tiekėjai ir jų įgalioti atstovai nedalyvauja Komisijos posėdžiuose, kuriuose atliekamos pasiūlymų nagrinėjimo, vertinimo ir palyginimo procedūros.
53. Perkančioji organizacija neteiks informacijos tiekėjams apie pasiūlymus pateikusius tiekėjus, pasiūlytas kainas iki kol bus įvertinti pasiūlymai ir nustatyta [image: ]pasiūlymų eilė.
54. Komisijos posėdžiuose stebėtojai nedalyvauja.
55. Tuo atveju, kai pasiūlyme nurodyta kaina, išreikšta skaičiais, neatitinka kainos, nurodytos žodžiais, teisinga laikoma kaina, nurodyta žodžiais.

IX. PASIŪLYMŲ VERTINIMAS, EILĖS NUSTATYMAS IR KVALIFIKACINIŲ DOKUMENTŲ TEIKIMAS
56. Pateiktus pasiūlymus Komisija nagrinėja ir vertina šia tvarka:
56.1. nagrinėja, ar pateikti pasiūlymo dokumentai atitinka pirkimo dokumentuose nustatytus reikalavimus;
56.2. jeigu kandidatas ar dalyvis pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, perkančioji organizacija gali nepažeisdama lygiateisiškumo ir skaidrumo principų prašyti kandidatą ar dalyvį šiuos dokumentus ar duomenis patikslinti, papildyti arba paaiškinti per jos nustatytą protingą terminą, vadovaudamasi Viešųjų pirkimų tarnybos nustatytomis Pasiūlymų patikslinimo, papildymo ar paaiškinimo taisyklėmis;
56.3. tikrina, ar pasiūlyta kaina nėra per didelė ir perkančiajai organizacijai nepriimtina. Laikoma, kad pasiūlyta kaina yra per didelė ir nepriimtina, jeigu ji viršija perkančiosios organizacijos pirkimui skirtas lėšas, nustatytas ir užfiksuotas perkančiosios organizacijos vidiniuose dokumentuose prieš pradedant pirkimo procedūrą. Jeigu ekonomiškai naudingiausiame pasiūlyme nurodyta kaina yra per didelė ir nepriimtina ir perkančioji organizacija pirkimo dokumentuose nėra nurodžiusi pirkimui skirtų lėšų sumos, kiti pasiūlymų eilėje esantys pasiūlymai laimėjusiais negali būti nustatyti;
56.4. jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, — pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną;
56.5. šiame pirkime derybos nebus vykdomos.
57. Perkančioji organizacija gali raštu CVP IS priemonėmis prašyti, kad dalyvis patikslintų, papildytų arba paaiškintų savo pasiūlymą, tačiau ji negali prašyti, siūlyti arba leisti pakeisti pateikto pasiūlymo esmės — pakeisti kainą arba padaryti kitų pakeitimų, dėl kurių pirkimo dokumentų reikalavimų neatitinkantis pasiūlymas taptų atitinkantis pirkimo dokumentų reikalavimus.
58. Perkančioji organizacija pasiūlymų vertinimo metu radusi pasiūlyme nurodytos kainos apskaičiavimo klaidų, privalo paprašyti tiekėjų per jos nurodytą terminą ištaisyti pasiūlyme pastebėtas aritmetines klaidas, nekeičiant susipažinimo su pasiūlymais metu užfiksuotos kainos Eur be PVM. Taisydamas pasiūlyme nurodytas aritmetines klaidas, tiekėjas gali taisyti kainos sudedamąsias dalis, tačiau neturi teisės atsisakyti kainos sudedamųjų dalių arba papildyti kainą naujomis dalimis;
59. Perkančioji organizacija gali nevertinti viso tiekėjo pasiūlymo, jeigu patikrinusi jo dalį nustato, kad pasiūlymas, vadovaujantis jam nustatytais reikalavimais, turi būti atmetamas;
60. Atlieka kitus veiksmus, susijusius su pasiūlymų vertinimu.
[image: ]61.Perkančioji organizacija ekonomiškai naudingiausią pasiūlymą išrenkama pagal mažiausios kainos kriterijų.
[image: ]62. Po pasiūlymo įvertinimo procedūros yra nustatoma pasiūlymų eilė ekonominio naudingumo mažėjimo tvarka. Eilė nesudaroma, jei pasiūlymą pateikė ar pirkimo procedūrų metu atmetus kitus pasiūlymus, liko vienas tiekėjas. Tais atvejais, kai kelių tiekėjų pasiūlymų ekonominis naudingumas yra vienodas, [image: ]sudarant pasiūlymu eilę pirmesnis į šią eilę įrašomas tiekėjas, kurio pasiūlymas pateiktas anksčiausiai.
63. Sudarius pasiūlymų eilę, Perkančioji organizacija galimo laimėtojo prašo per nustatytą protingą terminą pateikti pirkimo sąlygų 18.1 ir 18.2. p. nurodytus dokumentus ir patikrina, ar galimas laimėtojas atitinka pirkimo sąlygų 18 ir 23  punktuose nurodytus kvalifikacijos reikalavimus ir reikalaujamus kokybės vadybos sistemos ir (arba) aplinkos apsaugos vadybos sistemos standartus (jei tikrinama). Dokumentuose teikiamuose pagal konkurso sąlygų 18 punkto reikalavimus „Kvalifikaciniai reikalavimai“ turės būti nurodyta informacija aktuali pasiūlymo pateikimo dienai (Kvalifikacijos reikalavimus patvirtinantys dokumentai gali būti išduoti ir po vokų atplėšimo, bet juose nurodyti duomenys turi būti pateikiami už laikotarpį iki pasiūlymų pateikimo termino pabaigos, jei tokiuose dokumentuose nurodyta jų galiojimo data). Tuo atveju, jei galimas laimėtojas iki Perkančiosios organizacijos nustatyto termino CVP IS susirašinėjimo priemonėmis nepateikia reikalaujamų dokumentų arba jo pateikti dokumentai neįrodo atitikties keltiems reikalavimams, Perkančioji organizacija šio tiekėjo pasiūlymą atmeta ir prašo atitinkamus dokumentus pateikti kitą tiekėją, kurio pasiūlymas pagal patikslintą pasiūlymų eilę gali būti nustatytas laimėjusiu.
64. Iškilus klausimams dėl pasiūlymo turinio ir pirkimo komisijai paprašius raštu CVP IS priemonėmis, tiekėjai privalo pateikti raštu CVP IS priemonėmis papildomus paaiškinimus nekeisdami pasiūlymo. Jeigu tiekėjas savo pasiūlyme pateikia reikalaujamų dokumentų tinkamai patvirtintas kopijas, Perkančioji organizacija turi teisę prašyti tiekėjo, kad jis pirkimo komisijai parodytų atitinkamų dokumentų originalus. Pasiūlymai paaiškinami, tikslinami, papildomi, vadovaujantis Viešųjų tarnybos direktoriaus 2022 m. gruodžio 30 d. įsakymu Nr. 1S-240 „Dėl Pasiūlymų patikslinimo, papildymo ar paaiškinimo taisyklių patvirtinimo“ patvirtintomis taisyklėmis.

[bookmark: _Hlk159422053]X. PASIŪLYMŲ ATMETIMO PRIEŽASTYS
          65. Pirkimo komisija atmeta pasiūlymą, jeigu:
          65.1. tiekėjas pasiūlymą ar jo dalį pateikė ne CVP IS priemonėmis;[image: ]
         65.2. pasiūlymą pateikęs tiekėjas neatitinka pirkimo sąlygų 19.1 punkto kvalifikacijos reikalavimų arba Perkančiosios organizacijos prašymu nepateikė ar nepatikslino pateiktų netikslių ar neišsamių duomenų apie atitikimą CVP IS priemonėmis;
 65.3. pasiūlymas neatitinka pirkimo dokumentuose nustatytų reikalavimų;[image: ]
65.4. tiekėjų, kurių pasiūlymai neatmesti dėl kitų priežasčių, buvo pasiūlytos per didelės ir Perkančiajai organizacijai nepriimtinos kainos. Laikoma, kad pasiūlyta kaina yra per didelė ir nepriimtina, jeigu ji viršija perkančiosios organizacijos pirkimui skirtas lėšas, nustatytas ir užfiksuotas perkančiosios organizacijos vidiniuose dokumentuose prieš pradedant pirkimo procedūrą, išskyrus VPĮ 45 str. 1 d. 5 p. numatytus atvejus;
65.5. tiekėjas per Perkančiosios organizacijos nurodytą terminą neištaiso aritmetinių klaidų ir (ar) nepaaiškina pasiūlymo. Šiuo atveju jo pasiūlymas atmetamas kaip neatitinkantis pirkimo dokumentuose nustatytų reikalavimų;
65.6. tiekėjas per perkančiosios organizacijos nustatytą terminą patikslino, papildė, paaiškino pasiūlymą ir tai lėmė esminį jo pasiūlymo pakeitimą;
65.7. tiekėjas apie nustatytų reikalavimų atitikimą yra pateikęs melagingą informaciją, kurią Perkančioji organizacija gali įrodyti bet kokiomis teisėtomis priemonėmis;
65.8. jei tiekėjas pateikia daugiau kaip vieną pasiūlymą arba tiekėjų grupės narys dalyvauja teikiant kelis pasiūlymus. Laikoma, kad tiekėjas pateikė daugiau kaip vieną pasiūlymą, jeigu tą patį pasiūlymą pateikė ir raštu (popierine forma, vokuose), ir naudodamasis CVP IS priemonėmis. Tas pats ūkio subjektas gali būti nurodytas skirtingų tiekėjų pasiūlymuose kaip subtiekėjas. Taip pat tiekėjas, pateikęs pasiūlymą savarankiškai, ar pirkime dalyvaujantis jungtinės veiklos pagrindu, gali būti kitos įmonės, pateikusios pasiūlymą tame pačiame pirkime, subtiekėju, išskyrus tuos atvejus, kai turima pagrįstų įrodymų, kad toks ūkio subjektų elgesys turėtų būti kvalifikuojamas kaip draudžiamas susitarimas.;
 65.9. Perkančiosios organizacijos prašymu nepateikė, nepatikslino pateiktų netikslių ar neišsamių pirkimo dokumentuose nuodytų duomenų ar dokumentų apie atitiktį pirkimo dokumentų reikalavimams; 
66. Apie pasiūlymo atmetimą ir tokio atmetimo priežastis tiekėjas informuojamas raštu CVP IS priemonėmis.
67. Perkančioji organizacija gali nuspręsti nesudaryti pirkimo sutarties su ekonomiškai naudingiausią pasiūlymą pateikusiu tiekėju, jeigu paaiškėja, kad pasiūlymas neatitinka VPĮ 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų.

XI. PASIŪLYMŲ EILĖ IR SPRENDIMAS DĖL PIRKIMO SUTARTIES SUDARYMO SĄLYGŲ
68. Laimėjusiu pasiūlymu pripažįstamas pasiūlymas esantis pasiūlymų eilės pirmoje vietoje Viešųjų pirkimų įstatymo bei šių pirkimo dokumentų nustatyta tvarka.
68.1. pasiūlymų vertinimo kriterijus – mažiausia kaina. 
69. Perkančioji organizacija kandidatams ir dalyviams ne vėliau kaip per 3 darbo dienas raštu praneša apie priimtą sprendimą nustatyti laimėjusį pasiūlymą, dėl kurio bus sudaroma pirkimo sutartis, pateikia VPĮ 58 str. 2 dalyje nurodytos atitinkamos informacijos, kuri dar nebuvo pateikta pirkimo procedūros metu, santrauką, nurodo nustatytą pasiūlymų eilę, laimėjusį pasiūlymą. Perkančioji organizacija taip pat turi nurodyti priežastis, dėl kurių buvo priimtas sprendimas nesudaryti pirkimo sutarties ar preliminariosios sutarties, pradėti pirkimą iš naujo ar netaikyti dinaminės pirkimų sistemos.
70. Susipažinti su visa su pirkimais susijusia informacija gali tik Komisijos nariai, Komisijos posėdžiuose dalyvaujantys stebėtojai ir Perkančiosios organizacijos ar jo įgaliotojo subjekto pakviesti ekspertai, Viešųjų pirkimų tarnybos atstovai, Perkančiosios organizacijos vadovas, jo įgalioti asmenys, kiti asmenys ir institucijos, turinčios tokią teisę pagal jų veiklą reglamentuojančius Lietuvos Respublikos įstatymus, [image: ]taip pat Lietuvos Respublikos Vyriausybės nutarimu įgalioti Europos Sąjungos ar atskirų valstybių finansinę paramą administruojantys viešieji juridiniai asmenys. Kiti asmenys gali susipažinti tik su pirkimais susijusia informacija, kurią atskleisti leidžia šis įstatymas.
71. Perkančioji organizacija turi pareigą supažindinti suinteresuotus tiekėjus tik su laimėjusio tiekėjo pasiūlymu ar paraiška. Suinteresuoti dalyviai per 5 darbo dienas nuo perkančiosios organizacijos pranešimo apie sprendimą nustatyti laimėjusį pasiūlymą pateikimo dalyviams dienos gali prašyti perkančiosios organizacijos pateikti laimėjusį pasiūlymą.

XII SKYRIUS
PIRKIMO SUTARTIES SĄLYGOS

	72. Pirkimo sutartis sudaroma nedelsiant. Pirkimo sutartis sudaroma netaikant pirkimo sutarties atidėjimo termino. 
	73. Pirkimo sutarties projektas pateikiamas 3 priede. Pirkimo sutarties projekto sąlygos yra privalomos šio viešojo pirkimo dalyviams ir sudarant pirkimo sutartį su laimėtoju nebus keičiamos. 
	74. Jeigu tiekėjas, kuriam buvo pasiūlyta sudaryti pirkimo sutartį ar preliminariąją sutartį, raštu atsisako ją sudaryti arba iki perkančiosios organizacijos nurodyto laiko nepasirašo pirkimo sutarties ar preliminariosios sutarties, arba atsisako sudaryti pirkimo sutartį ar preliminariąją sutartį šiame įstatyme ir pirkimo dokumentuose nustatytomis sąlygomis arba tiekėjų grupė neįsteigia juridinio asmens, kaip nustatyta šio straipsnio 4 dalyje, laikoma, kad jis (jie) atsisakė sudaryti pirkimo sutartį ar preliminariąją sutartį. Tokiu atveju arba jeigu tiekėjas iki perkančiosios organizacijos nurodyto termino nepateikia pirkimo dokumentuose nustatyto pirkimo sutarties įvykdymo užtikrinimą patvirtinančio dokumento arba neįvykdo kitų pirkimo sutartyje nustatytų jos įsigaliojimo sąlygų, perkančioji organizacija siūlo sudaryti pirkimo sutartį ar preliminariąją sutartį tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti pirkimo sutartį ar preliminariąją sutartį, nepateikusio pirkimo sutarties įvykdymo užtikrinimo ar neįvykdžiusio kitų pirkimo sutarties įsigaliojimo sąlygų, jeigu tenkinamosVPĮ 45 straipsnio 1 dalyje išdėstytos sąlygos.

XIII. PRETENZIJŲ IR SKUNDŲ NAGRINĖJIMO TVARKA
           75. Tiekėjas, norėdamas iki pirkimo sutarties sudarymo ginčyti perkančiosios organizacijos sprendimus ar veiksmus, pirmiausia turi pateikti pretenziją perkančiajai organizacijai Viešųjų pirkimų įstatymo VII skyriuje nustatyta tvarka.
           75.1. Pretenzija turi būti pateikta raštu tiekėjo pasirinktomis susirašinėjimo priemonėmis. Perkančiosios organizacijos sprendimas, priimtas išnagrinėjus tiekėjo pretenziją, gali būti skundžiamas teismui. Tiekėjas, kuris mano, kad  perkančioji organizacija nesilaikė VPĮ reikalavimų ir tuo pažeidė ar pažeis jo teisėtus interesus, VPĮ VII skyriuje nustatyta tvarka gali kreiptis į apygardos teismą, kaip pirmosios instancijos teismą.
          75.2. Perkančioji organizacija nagrinėja tik tas tiekėjų pretenzijas, kurios gautos iki pirkimo sutarties sudarymo dienos ir laikantis nustatytų terminų.
          75.3. Perkančioji organizacija, gavusi pretenziją, sudaro pirkimo sutartį ne anksčiau kaip po 5 darbo dienų nuo rašytinio pranešimo apie jos priimtą sprendimą išsiuntimo pretenziją pateikusiam tiekėjui, suinteresuotiems kandidatams ir suinteresuotiems dalyviams dienos, o jeigu šis pranešimas nebuvo siunčiamas elektroninėmis priemonėmis, - ne anksčiau kaip po 15 kalendorinių dienų.
           75.4. Perkančioji organizacija privalo išnagrinėti pretenziją, priimti motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu pranešti pretenziją pateikusiam tiekėjui, suinteresuotiems kandidatams ir suinteresuotiems dalyviams ne vėliau kaip per 6 darbo dienas nuo pretenzijos gavimo dienos.
76. Tiekėjas, pateikęs prašymą ar pareiškęs ieškinį teismui, privalo ne vėliau kaip per 3 darbo dienas pateikti perkančiajai organizacijai prašymo ar ieškinio kopiją su gavimo teisme įrodymais CVP IS susirašinėjimo priemonėmis.

XIV. PIRKIMO SUTARTIES SĄLYGOS
77. Perkančioji organizacija pirkimo sutartį siūlo sudaryti tam tiekėjui, kurio pasiūlymas pripažintas laimėjusiu. Sudaroma pirkimo sutartis turi atitikti laimėjusio tiekėjo pasiūlymą ir šias pirkimo sąlygas. 
78. Pirkimo sutarties projektas pateikiamas konkurso sąlygų 3 priede. Avansinis mokėjimas nemokamas.
XV. BAIGIAMOSIOS NUOSTATOS
79. Pirkimo procedūros, kurios neapibrėžtos šiose pirkimo sąlygose, vykdomos vadovaujantis Viešųjų pirkimų įstatymo ir kitų teisės aktų nuostatomis.
79. Perkančiosios organizacijos atstovo, įgalioto palaikyti tiesioginį ryšį su tiekėjais, kontaktai:
            79.1. dėl klausimų, susijusių su pirkimo objektu –  Danutė Žalpienė, Kelmės  krašto muziejaus direktorė, tel. +370 61494140, el paštas kelmesmuziejus@gmail.com. 
            79.2. dėl klausimų, susijusių su pirkimo procedūromis – Viešųjų pirkimų skyriaus vyriausioji specialistė Agnė Ralytė, Vytauto Didžiojo g. 58, LT-86143 Kelmė, 109 kab., tel. +37067256077, el. p. agne.ralyte@kelme.lt.

Konkurso sąlygų 1 priedas

Herbas arba prekių ženklas

(Tiekėjo pavadinimas)
(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)


Kelmės rajono savivaldybės administracijos CPO

PASIŪLYMAS
DĖL „KELMĖS DVARO RŪMŲ, ESANČIŲ DVARO G. 15, KELMĖ, FASADŲ TYRIMŲ IR TVARKYBOS DARBŲ PROJEKTO PARENGIMAS SU PROJEKTO VYKDYMO PRIEŽIŪRA“



1. Informacija apie tiekėją:
	Tiekėjo pavadinimas /Jeigu dalyvauja ūkio subjektų grupė, surašomi visi dalyvių pavadinimai/
	


	Tiekėjo adresas /Jeigu dalyvauja ūkio subjektų grupė, surašomi visi dalyvių adresai/
	


	Asmens, pasirašiusio pasiūlymą, vardas, pavardė, pareigos
	

	Telefono numeris
	

	El. pašto adresas
	



2.  Informacija apie ūkio subjektus, kurių pajėgumais tiekėjas remiasi, kad atitiktų perkančiosios organizacijos nustatytus kvalifikacijos reikalavimus 

	Subrangovo (-ų), subtiekėjo (-ų) ar subteikėjo  (‑ų) pavadinimas (-ai) kurių pajėgumais remsimės, siekdami atitikti nustatytus reikalavimus
	

	Subrangovo (-ų), subtiekėjo (-ų) ar subteikėjo  (‑ų) adresas (-ai) 
	

		Specialistai ir ekspertai, kuriais bus remiamasi įrodinėjant tiekėjo kvalifikaciją ir vykdant sutartį, tačiau jie nėra tiekėjo ar tiekėjo pasitelkiamo(ų) subrangovo(ų), subtiekėjo (ų), subteikėjo (ų) darbuotojai pasiūlymo pateikimo metu, bet laimėjimo atveju būtų įdarbinti 



	

		Įsipareigojimų dalis (nurodant konkrečius pagal Pirkimo sutartį prisiimamus įsipareigojimus), kuriai ketinama pasitelkti subrangovą (-us), subtiekėją (-us) ar subteikėją (-us) 



	


*Pastaba. Pildoma, jei tiekėjas ketina pasitelkti subrangovą (-us), subtiekėją (-us) subteikėją (-us) ar specialistus ir ekspertus, kuriais bus remiamasi įrodinėjant tiekėjo kvalifikaciją ir vykdant sutartį, tačiau pasiūlymo pateikimo metu jie nėra tiekėjo ar jo pasitelkiamo(ų) subrangovo(ų), subtiekėjo(ų), subteikėjų(ų) darbuotojai, tačiau laimėjimo atveju bus įdarbinti.


3. Vykdant sutartį pasitelksime šiuos subrangovus, kuriais nebus remiamasi įrodinėjant tiekėjo (ar ūkio subjektų grupės) kvalifikaciją*

	Eil. Nr.
	Subrangovo pavadinimas, kodas, adresas
	Perduodamų Darbų dalis (nurodant konkrečius pagal pirkimo sutartį prisiimamus įsipareigojimus)
	Darbų dalies vertine išraiška eurais, kuriai ketinama pasitelkti subrangovus

	1.
	
	
	


* Pastaba. Pildoma jei subrangovai bus pasitelkiami.

4. Pasirašydamas CVP IS priemonėmis pateiktą pasiūlymą, patvirtinu, kad dokumentų skaitmeninės kopijos ir elektroninėmis priemonėmis pateikti duomenys yra tikri.  

5. Siūlomos paslaugos visiškai atitinka pirkimo dokumentuose nurodytus reikalavimus ir jų savybės tokios:

5.1. Mūsų siūloma paslaugų kaina:
	Paslaugos pavadinimas
	Kaina Eur be PVM
	PVM
	Kaina Eur su PVM

	Projektinių pasiūlymų parengimas
	
	
	

	Tvarkybos projekto parengimas
	
	
	

	Statinio projekto vykdymo priežiūra
	
	
	

	Iš viso
	



Tais atvejais, kai pagal galiojančius teisės aktus tiekėjui nereikia mokėti PVM, jis nurodo priežastis, dėl kurių PVM nemokamas: ___________________________________________________ ________________________________________________________________________________
Į bendrą pasiūlymo sumą įskaityti visi tiekėjo mokami mokesčiai ir visos išlaidos.
*Pastaba. Tiekėjo, ūkio subjektų grupės partnerių ir subtiekėjų bendra numatomų teikti paslaugų vertė turi atitikti bendrą pasiūlymo sumą Eur su PVM.

6. Teikdami šį pasiūlymą, mes patvirtiname, kad į mūsų siūlomą kainą įskaičiuotos visos paslaugų teikimo išlaidos ir visi mokesčiai, ir kad mes prisiimame riziką už visas išlaidas, kurias, teikdami pasiūlymą ir laikydamiesi Perkančiosios organizacijos reikalavimų, privalėjome įskaičiuoti į pasiūlymo kainą.
7. Informacija apie kiekvieno ūkio subjektų grupės partnerio numatomų teikti paslaugų dalies vertę (pildoma, kai pasiūlymą pateikia ūkio subjektų grupė): 

	Eil. Nr.
	Partnerio pavadinimas
	Partnerio numatomų atlikti darbų dalis

	
	
	Vertė Eur (su PVM)
	Procentais

	
	
	
	

	
	
	
	

	Viso:
	
	



8. Informacija apie subtiekėjus, kuriais remiamasi siekiant atitikti kvalifikacijos reikalavimus ir vykdant pirkimo sutartį:

	Eil. Nr.
	Subtiekėjo pavadinimas
	Subtiekėjo numatomų atlikti darbų dalis 

	
	
	Vertė Eur (su PVM)
	Procentais

	
	
	
	

	
	
	
	

	Viso:
	
	


* Pastaba. Tiekėjo, ūkio subjektų grupės partnerių ir subtiekėjų bendra numatomų teikti paslaugų vertė turi atitikti bendrą pasiūlymo sumą Eur (su PVM).


9. Kartu su pasiūlymu pateikiami šie dokumentai:
	Eil.Nr.
	Pateiktų dokumentų pavadinimas
	Dokumento puslapių skaičius

	1.
	
	

	2. 
	
	

	3.
	
	

	4.
	
	

	
10. Pasiūlymas galioja iki termino, nustatyto pirkimo dokumentuose.

11. Ši pasiūlyme nurodyta informacija yra konfidenciali/ perkančioji organizacija šios informacijos negali atskleisti tretiesiems asmenims*:

	Eil.Nr.
	Pateikto dokumento pavadinimas (rekomenduojama pavadinime vartoti žodį „Konfidencialu“)
	Dokumentas yra įkeltas šioje CVP IS pasiūlymo lango eilutėje („Prisegti dokumentai“ arba „Kvalifikaciniai klausimai“ prie atsakymo į klausimą)

	
	
	

	
	
	





*Pastaba. Tiekėjui nenurodžius, kokia informacija yra konfidenciali, laikoma, kad konfidencialios informacijos pasiūlyme nėra. Siekiant, kad Perkančioji organizacija galėtų užtikrinti tiekėjo informacijos konfidencialumą, pasiūlyme esanti konfidenciali informacija turi būti su žyma „konfidencialu“. Tiekėjai turi atidžiai ir pagrįstai nurodyti konfidencialią informaciją, kadangi laimėtojo pasiūlymas ir sudaryta sutartis bus viešinama.

	
	
	
	
	
	

	(Tiekėjo arba jo įgalioto asmens pareigų pavadinimas*)
	
	(Parašas)
	
	(Vardas ir pavardė)

PROJEKTAVIMO UŽDUOTIS
Pateikiamas atskiru dokumentu (CVP IS)

Pateikiamas atskiru dokumentu (CVP IS)


Konkurso sąlygų 4 priedas
TIEKĖJŲ PAŠALINIMO PAGRINDAI
[bookmark: _Hlk213401714]Pateikiamas atskiru dokumentu (CVP IS)



Konkurso sąlygų 5 priedas
ATITIKTIES DEKLARACIJOS FORMA
Pateikiamas atskiru dokumentu (CVP IS)


image2.jpeg




image3.jpeg




image4.jpeg




image5.jpeg




image6.jpeg




image7.jpeg




image8.jpeg




image1.jpeg




